Diari Oficial de la Generalitat Valenciana


Sumari del DOGV 4470, del 31-03-2003 (2003/3382)

ACORD de 4 de febrer de 2003, de la Comissió Territorial d'Urbanisme d'Alacant, relatiu a la modificació puntual núm. 38 del Pla General SUE Adsubia-Rebaldi de Xàbia.
----------------------------------------------------------------------------------------------------------------------------------------------------------------------

### Dades del document

Número de DOGV
:   4470

Data del DOGV
:   31-03-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/3382


Data del document
:   04-02-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Xàbia
    * pla d'urbanisme

ACORD de 4 de febrer de 2003, de la Comissió Territorial d'Urbanisme d'Alacant, relatiu a la modificació puntual núm. 38 del Pla General SUE Adsubia-Rebaldi de Xàbia. [2003/3382]
  
Vist l'expedient de referència i basant-se en els següents antecedents i consideracions,
  
Antecedents de fet
  
Primer
  
L'expedient de modificació es va sotmetre a informació pública durant un mes mitjançant acord del ple de l'Ajuntament en la sessió realitzada el 28 de desembre de 2000, anunciat en el Diari Oficial de la Generalitat Valenciana núm. 3.969, de 29 de març de 2001, i en el diari Información de 28 de març de 2001. Després del pertinent període d'exposició pública, en el qual no es van presentar al·legacions, va ser aprovat provisionalment pel mateix òrgan el 27 de setembre de 2001. El 27 de juny de 2002, el ple de l'Ajuntament va ratificar l'aprovació provisional quant a la ratificació del document tècnic per l'arquitecte municipal i a la promoció de la modificació, a fi de complir el que disposa l'article 145 del Reglament de Planejament de la Comunitat Valenciana (RPCV).
  
Segon
  
La documentació està integrada per memòria informativa i justificativa i plànols d'informació i ordenació.
  
Tercer
  
L'objecte del present expedient és la inclusió d'un nou vial en la xàrcia viària del planejament vigent en el municipi, en el sòl urbà, en l'àrea Adsubia-Rebaldi. Es pretén amb la modificació permetre l'accés per este a una sèrie de parcel·les i evitar l'accés per la Travessera de les Cansalades i possibilitar la construcció d'una parcel·la que d'una altra manera no té accés a vial públic.
  
Quart
  
Consta en l'expedient informe favorable de l'Oficina del Pla de Carreteres de la Conselleria d'Obres Públiques, Urbanisme i Transports, de 6 de maig de 2002.
  
Consideracions tecnicojurídiques
  
Primera
  
La tramitació s'ha fet segons el que establix l'article 38, per remissió del 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en avant LRAU), ja que s'ha complit el que disposa l'article 145 del RPCV. La proposta s'ha realitzat per encàrrec d'un particular, però l'Ajuntament en l'acord d'aprovació provisional assumix com a propis els termes de la modificació puntual objecte de l'expedient i els servicis tècnics municipals han subscrit els documents que la integren.
  
Segona
  
La documentació s'estima, en línies generals, completa, en funció de les característiques del municipi i de l'objecte de la modificació, als efectes del compliment de l'article 27 de la LRAU i concordants del RPCV.
  
Tercera
  
Les determinacions contingudes en la modificació es consideren, en línies generals, correctes, des del punt de vista de les exigències de la política urbanística i territorial de la Generalitat Valenciana, tal com disposa l'article 40 de la LRAU.
  
Quarta
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'aprovació definitiva de modificacions puntuals de plans generals de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 6.d, 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme, acorda
  
1r) Aprovar definitivament la modificació puntual núm. 38 del Pla General del municipi de Xàbia.
  
2n) Publicar íntegrament el present acord d'aprovació en el Diari Oficial de la Generalitat Valenciana als efectes de la immediata entrada en vigor, de conformitat amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ja que el document no té normes urbanístiques.
  
Contra el present acord, que no esgota la via administrativa, es podrà interposar recurs d'alçada davant del conseller d'Obres Públiques, Urbanisme i Transports, en el termini d'un mes, segons disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció donada per la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.
  
Alacant, 4 de febrer de 2003.- La secretària de la Comissió Territorial d'Urbanisme: Rosario Berjón Ayuso.